Turdialiyeva Taxmina Husanovna Samarqand viloyat hokimi Erkinjon Turdimovning qurilish masalalari bo‘yicha maslahatchisi bo‘ldi. Foto: Samarqand viloyat hokimligi Bu haqda viloyat hokimligi axborot xizmati xabar bermoqda. Taxmina Turdialiyeva 2020 yil 18 martdagi viloyat hokimi qaroriga ko‘ra vazifasiga kirishgan. U Toshkent arxitektura va qurilish institutini tamomlagan. Shuningdek, Xitoydagi Uxan texnika universiteti hamda Xuanjun ilm-fan va texnologiya universitetlarida ta’lim olgan. Taxmina Turdialiyeva Janubiy Koreyaning «Better Together Challenge 2019» xalqaro tanlovida ikkinchi o‘rinni oldi «Yacademy» yosh arxitektorlar akademiyasida malaka oshirgan Turdialiyeva tayinlovga qadar Xitoyning «Cube design» arxitektura korxonasida faoliyat yuritayotgan edi.